ǹkunda bod wóé bə́ láŋ bod bakúda məwóm mə́tán ai ebǔl ai miǹtɛd mílɛ́ . 14Ndá bod Gad, etɔŋ ńtómbā yā bɔ́n bə́ Gad dzwé nâ Elyasaf, ndómán Déwel 15ǹkundǎ bod wóé bə́ láŋ bod bakúda məwóm mə́nyi ai bə́tán ai miǹtɛd mísaman ai məwóm mə́tán . 16É bod bə́sə̄ yā báláŋ á ńkān Rúben miǹkunda myábá mí nə ǹkabán bakúda ǹtɛd ai məwóm mə́tán ai m̀bɔ́g ai miǹtɛd mínyi ai məwóm mə́tán , ḿbɔ̄ báyi sob á mīńkán, étíé bɛ̄ɛ. 17Abǒg tē hḿ ébə̌m bíkóán yáyi tíe ai dulu fǔfulu ai ǹkán Bəlevít yā ó nə á zāŋ miǹkán, anə́ ḿból yā bə́ hə́ lóŋ mīńkán éyə̄ fə̄ bátíe ai dulu nálā mod ósə á étsíg bítá dzíé á sí. 18Ḿfág yā mə̄yímbī mə́ ńló dzóbo, etsíg bítá yā ńkān Éfraím anə́ miǹkunda myábá mí nə́, etɔŋ ńtōmbā yā bɔ́n bə́ Éfraím dzwé nâ Elishama, ndómán Amihûd; 19ǹkundǎ bod wóé bakúda məwóm mə́nyi ai miǹtɛd mítán . 20Mvóg Manasé ḿbɔ̄ báyi tság ai etɔŋ ńtōmbā yā mvóg Manasé á é nə́ Gameliel, mǎn Pedasûr; 21ǹkundǎ bod wóé, bakúda məwóm mə́lɛ́ ai bə́bɛ̄ ai miǹtɛd míbɛ̄ . 22Mvóg Bényamín, etɔŋ ńtōmbā yā mvóg Bényamín Avidân, mǎn Gideóni;